
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 85
                                                                din 24 mai 2017
                    pentru modificarea Hotărârii Consiliului Local Sighișoara nr. 68 din 27 aprilie 2017   

                  privind aprobarea deplasării a doi consilieri locali municipali la Tabor, Cehia,  pentru 
                reprezentarea Municipiului Sighişoara la Festivalul Internaţional „Tabor Meetings” 2017
Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 13.018/III/12.05.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere relaţiile de colaborare ale Sighişoarei cu oraşul Tabor din Cehia;

Văzând invitaţia adresată Primarului Municipiului Sighişoara de către Primarul oraşului Tabor din Cehia, domnul Jiří Fišer, înregistrată la Municipiul Sighişoara cu nr. 9710/III/10.04.2017, de a participa la cea de-a XXVI-a ediţie a Festivalului Internaţional „Tabor Meetings”, eveniment ce va avea loc în perioada 15 – 17  septembrie 2017, la Tabor, Cehia;

Având în vedere prevederile Hotărârii Consiliului Local Sighișoara nr. 68 din 27 aprilie 2017 privind aprobarea deplasării a doi consilieri locali municipali la Tabor, Cehia, pentru reprezentarea Municipiului Sighişoara la Festivalul Internaţional „Tabor Meetings” 2017;

Luând act de faptul că, prin informarea depusă și înregistrată la Municipiul Sighișoara cu nr. 12.995/12.02.2017, domnul consilier local municipal Ștefănescu Constantin, aduce la cunoștința Consiliului Local Sighișoara că, în perioada 15 - 17 septembrie 2017, nu va putea efectua deplasarea în orașul  Tabor, Cehia;

Ţinând cont de prevederile Hotărârii Guvernului nr. 518/1995 privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare;

Având în vedere Raportul de specialitate cu nr. 13.019/III/12.05.2017 al Direcției Relaţii Publice și Comunicare, prin care se propune desemnarea unui alt consilier local municipal, care să facă parte din delegaţia pentru reprezentarea Municipiului Sighişoara la ediţia a XXVI-a a Festivalului Internaţional „Tabor Meetings”, ce va avea loc în perioada 15 – 17 septembrie 2017, în oraşul Tabor, Cehia, în locul domnului consilier local municipal Ștefănescu Constantin, sens în care, să se modifice Hotărârea Consiliului Local Sighișoara nr. 68 din 27 aprilie 2017, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;

În temeiul art. 36 (2) lit. „e”, (9), art. 45 (2) şi a art. 115 (1) lit. „b” din Legea nr. 215/2001, Legea Administraţiei Publice Locale, republicată, cu modificările şi completările ulterioare,

       H O T Ă R Ă Ş T E:

 Art. I. Se modifică prevederile alin. (1) ale art. 1 din Hotărârea Consiliului Local Sighișoara nr. 68 din 27 aprilie 2017 privind aprobarea deplasării a doi consilieri locali municipali la Tabor, Cehia, pentru reprezentarea Municipiului Sighişoara la Festivalul Internaţional „Tabor Meetings” 2017, în sensul că, în locul domnului consilier local municipal Ștefănescu Constantin, se desemnează, din partea Consiliului Local Sighişoara, ca membru în delegaţia pentru reprezentarea Municipiului Sighişoara la Festivalul Internaţional „Tabor Meetings”, ce va avea loc în perioada 15 – 17 septembrie 2017, în oraşul Tabor, Cehia, domnul consilier local municipal Grabcev Adrian.

ART. II. Se aprobă deplasarea domnului consilier local municipal desemnat la art. I din prezenta hotărâre, la Tabor, Cehia, în perioada 14 – 18 septembrie 2017, pentru reprezentarea Municipiului Sighişoara la cea de-a XXVI-a ediţie a Festivalului Internaţional „Tabor Meetings”, care va avea loc în perioada 15 - 17 septembrie 2017, la Tabor, Cehia.

Art. III. Celelalte prevederi ale Hotărârii Consiliului Local Sighișoara nr. 68 din 27 aprilie 2017 privind aprobarea deplasării a doi consilieri locali municipali la Tabor, Cehia, pentru reprezentarea Municipiului Sighişoara la Festivalul Internaţional „Tabor Meetings” 2017, rămân neschimbate. 
Art. IV. Se încredinţează cu ducerea la îndeplinire a prevederilor prezentei hotărâri domnul consilier local municipal desemnat să efectueze deplasarea, Direcția Relaţii Publice și Comunicare şi Biroul Buget, Contabilitate, Salarizare - Direcţia Economică din cadrul Municipiului Sighişoara.
Art. V. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel         
                                                                                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 

  2 ex. Direcţia Relaţii Publice şi Comunicare;
  1 ex. Biroul Buget, Contabilitate, Salarizare – Direcţia Economică;

  1 ex. domnul consilier local Marcu Gheorghe;
  1 ex. domnul consilier local Grabcev Adrian;

  1 ex. domnul consilier local Ștefănescu Constantin.
12 ex. 

B.A.
